SARS-CoV-2 My-varianten

SARS-CoV-2 My-varianten, også kjent som lineage B.1.621 eller VUI-21JUL-1, er en av variantene av SARS-CoV-2, viruset som forårsaker covid-19. Den ble først oppdaget i Colombia i januar 2021 og ble klassifisert som en variant of interest  av Verdens helseorganisasjon (WHO) den 30. august 2021. WHO uttalte at varianten hadde mutasjoner som indikerer risiko for at den har en viss resistens mot vaksiner, og at ytterligere studier måtte til for bedre å forstå den. Utbrudd av my-varianten var blitt meldt i Sør-Amerika og Europa. Lineage B.1.621 har en sublineage, som i PANGO-klassifiseringssystemet kalles lineage B.1.621.1, og denne var per august 2021 oppdaget i 20 land verden rundt.

Under WHOs forenklede navnesystem ble B.1.621 gitt betegnelsen «my-varianten», og betraktet som variant of interest (VOI), men foreløpig ikke som en variant of concern.

Klassifisering

Navnegivning 
I januar 2021 ble den først dokumentert i Colombia og kalt lineage B.1.621.

Den 1. juli 2021 gav Public Health England (PHE) lineage B.1.621 navnet VUI-21JUL-1.

Den 30. august 2021 gav WHO lineage B.1.621 navnet My-variant.

Mutasjoner 
My-genomet har totalt 21 mutasjoner, hvorav ni aminosyremutasjoner, alle av dem i virusets piggprotein: T95I, Y144S, Y145N, R346K, E484K eller the escape mutation, N501Y, D614G, P681H, og D109N. Mutasjoner i viruset er intet nytt. Alle virus, også SARS-CoV-2, gjennomgår endringer over tid. De fleste mutasjoner er uten konsekvenser, men noen kan endre egenskaper som gjør disse virusene mer virulente eller i stand til å motså medisinsk behandling eller bruk av vaksiner. En laboratoriestudie i Roma testet Pfizer–BioNTech COVID-19-vaksinen mot Mu-varianten, og fant at «despite several mutations in Spike, the SARS-CoV-2 Mu variant is neutralised by the Pfizer vaccine-elicited antibodies” with a lower effectiveness than that of other coronavirus variants».

Statistikk

Referanser

Eksterne lenker 
 Mu Variant Report
 PANGO lineages: New Variant Report - Report on global distribution of lineage B.1.621

S12